Motî:asblawete - Wikipedia

# Motî:asblawete

### Èn årtike di Wikipedia.

asblawete [f.n.]

1. sacwè metowe po vs brouyî, ki vos croeyoz k' c' est l' veur, mins ki n' egzistêye nén. Ci n' est k' ene asblawete. I pårléve d' ostant dpus k' il aveut dmoré lonmint moyea; mins ç' n' ît fok po traiter les medcéns d' pô-foirts eyet d' fossîs, el syince d' asblawete eyet les apoticåres di martchands d' soda pus biesses k' el pidjon do grand Zande, ki, malåde, s' aveut rfwait e boevant do purea (R. Painblanc). F. mirage, tromperie, illusion, poudre aux yeux.

2. fåve, minte, couyonåde. Vos m' contez des asblawetes. Tot çk' i raconte la, c' est des asblawetes. On dit eto: crake, coye. F. blague, mensonge.

3. fåve, amuzant conte. Loukîz a: floriconte F. histoire, conte, légende.

4. toû d' passe-passe. F. tour de prestidigitation.

5. pitit live a l' aiwe di rôze. C' est ene k' a yeu bråmint do succès F. bluette.

Disfondowes: asblawète, asblëwète, asbluwète.

Etimolodjeye: sivierba di asblawter (bodje blåwe, rl a: asblawi).

- Dipus d' racsegnes so les asblawetes (contes a l' aiwe di rôze).

Prin del pådje «http://wa.wikipedia.org../../../a/s/b/Mot%C3%AE%7Easblawete.html»

##### Views

- Årtike
- Copene
- Modêye d' asteure

##### Cweri